**IZVOD IZ ZAPISNIKA**

**sa 3. sjednice Općinskog vijeća Općine Podravska Moslavina**

**održane 3. rujna 2021. godine u Društvenom domu**

**u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:00 sati.

**Utvrđeno je da su na sjednici nazočni vijećnici:**

1.Slavko Kupanovac

2. Željko Zetaić

3. Ana Jambrešić

4. Marta Zetaić

5. Marko Sabo

**Odsutni vijećnici**:

1. Ivica Vrkić,

2. Josip Rogić

3. Matija Rogić

4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te je utvrđeno da imamo kvorum. Pozdravlja ravnateljicu OŠ Ante Starčević Viljevo Blaženku Škrlec

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski, Slavica Bolješić – računovodstveni referent.

*Predsjednik vijeća, Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća, Slavko Kupanovac* za ovjerovitelje zapisnika predlaže gospodina Željka Zetaića i gospođu Anu Jambrešić, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik predlaže sljedeći dnevni red koji je izmijenjen s jednom točkom i jednom izmjenom

D N E V N I R E D

1. Usvajanje zapisnika sa 2. sjednice Općinskog vijeća Općine Podravska Moslavina

2. Aktualni sat

3. Informacija o stanju područne škole u Krčeniku

Izvjestitelj: Blaženka Škrlec, ravnateljica Osnovne škole Ante Starčević Viljevo

4. Donošenje Odluke o usvajanju godišnjeg obračuna Proračuna Općine Podravska

Moslavina za razdoblje 01.01. – 31.12.2020.g.

Izvjestitelj: Slavica Bolješić

5. Donošenje Odluke o prihvaćanju izvješća o izvršenju Proračuna s polugodišnjim

obračunom proračuna Općine Podravska Moslavina za razdoblje od 01.01. – 30.06.2021.

Izvjestitelj: Slavica Bolješić

6. Donošenje Odluke o kratkoročnom zaduženju po poslovnom računu Općine Podravska

Moslavina

Izvjestitelj: Dominik Cerić

7. Donošenje Odluke o dodjeli javnih priznanja Općine Podravska Moslavina

Izvjestitelj: Marina Cigrovski

8. Donošenje Odluke o imenovanju Povjerenstva za udruge

Izvjestitelj: Marina Cigrovski

9. Razno

*Predsjednik vijeća,Slavko Kupanovac* pita ima li netko nešto za nadodati.

Za riječ se javio *Dominik Cerić, načelnik* koji je predložio da se zamijeni 2. točka u točku 3. dnevnog reda kako bi dali prednost ravnateljici.

*Predsjednik vijeća* je rekao da je razgovarao s pročelnicom i da mu je rečeno da po Poslovniku ne možemo mijenjati točku.

*Predsjednik vijeća, Slavko Kupanovac* daje dnevni red na glasovanje te je isti usvojen jednoglasno (5 vijećnika prisutno).

**Ad. 1. Usvajanje zapisnika sa 2.sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 2. sjednice Općinskog vijeća Općine Podravska Moslavina , budući da se nitko nije javio za raspravu, poziva vijećnike na glasovanje te konstatira da je Zapisnik s 2. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

Ad. 2. Aktualni sat

*Predsjednik vijeća, Slavko Kupanovac* otvara raspravu. Rasprave u aktualnom satu nije bilo.

**Ad. 3. Informacija o stanju područne škole u Krčeniku**

*Predsjednik vijeća, Slavko Kupanovac* daje riječ ravnateljici Osnovne škole Ante Starčević Viljevo Blaženki Škrlec koja se zahvaljuje što je njena inicijativa uvrštena u dnevni red te je iznijela problem i moguće rješenje za PŠ u Krčeniku. Zgrada je iz 1947. godine i nefunkcionalna jer postoji stepenište koje je na katu i tamo je jedna učionica osposobljena za rad, a sanitarni prostor se nalazi u donjem dijelu škole što nije funkcionalno. Nije se uvodila gradska voda već imaju hidrofor, a u školi se grije na peć na drva.

Angažirala je projektnu firmu koja izrađuje idejno rješenje za PŠ Krčenik i pojasnila je da postoji mogućnost korištenja jednog gornjeg prostora koji bi mještani Krčenika mogli koristiti kao salu,a u donjem dijelu škole urediti prostor za nastavu.

Predlaže da škola financira Idejno rješenje projekta i da se PŠ Krčenik prijavi na natječaje koje financira Europska Unija. Pojašnjava da zemljište na kojem su izgrađene prostorije nogometnog kluba je školsko zemljište koje škola ne koristi i misli da bi županijska skupština dozvolila parcelaciju zemljišta. Predstavlja mogućnost parcelacije zemljišta na način da se jedan dio ustupi općini u zamjenu za pomoć prilikom financiranja Idejnog projekta.

*Predsjednik vijeća, Slavko Kupanovac* daje riječ *Dominiku Ceriću , načelniku* koji je pozdravio sve prisutne. Pojasnio je kako se za problem PŠ u Krčenik zna od prije. Predložio je da se ova točka uzme u razmatranje i nada se da će uspjeti komunicirati s vijećnicima iz Krčenika. Naveo je primjer propadanja zgrade u Martincima Miholjačkim i rekao kako treba kontaktirati županiju jer je važno podjednako ulagati u sve osnovne i područne škole u županiji. Predlaže da se u narednom periodu donese odluka i o tome obavijesti ravnateljica.

*Predsjednik vijeća, Slavko Kupanovac* je predložio da se usvoji informacija, podrži inicijativa ravnateljice i da se Općina Podravska Moslavina uključiti u financiranje izrade Glavnog projekta u obnovi Područne škole u Krčeniku.

*Blaženka Škrlec, ravnateljica* OŠ Ante Starčević dala je pojašnjenje da kad bude gotov Idejni projekt da onda može tražiti ponudu za izradu Glavnog projekta i da Izrada glavnog projekta se planira za 2022. godinu.

**Ad 4. Donošenje Odluke o usvajanju godišnjeg obračuna ProračunaOpćine Podravska Moslavinaza razdoblje 01.01. – 31.12.2020.g.**

*Predsjednik vijeća, Slavko Kupanovac* daje riječ *Slavici Bolješić, računovodstvenom* referentu koja je pojasnila da su svi upoznati s Odlukom o usvajanju godišnjeg obračuna Proračuna Općine Podravska Moslavina za razdoblje 01.01. – 31.12.2020. godine koji su dobili u materijalima te će pročitati najvažnije dijelove.

Godišnji obračun Proračun Općine Podravska Moslavina za razdoblje 01.01. -31.12.2020. godine se sastoji od:

- Prihoda poslovanja koji su ostvareni u ukupnom iznosu od 4.722.548,11 kn odnosno 69,98 % . Najveći iznos prihoda se odnosi na porezne prihode u iznosu do 2.200.000,00 kuna i pomoćiod međunarodnih organizacija te institucija i tijela EU u iznosu od 976.633,06 kuna.

-Rashodi poslovanja su ostvareni u iznosu od 6.346.240,94 kn odnosno 94,05 % a planiranisu u iznosu od 6.748.000,00 kuna. Najveći iznos rashoda koji je ostvaren u cijelosti se odnosi na izradu projektne dokumentacije , izgradnju i opremanje dječjeg vrtića u iznosu od 2.407.086,81 kn

*Predsjednik vijeća, Slavko Kupanovac* otvara raspravu, budući da iste nije bilo, predsjednik poziva na glasovanje.

Nakon glasovanja *Predsjednik vijeća* konstatira da je općinsko vijeće Odluku o usvajanju Godišnjeg obračuna Proračuna Općine Podravska Moslavina za razdoblje 01.01. – 31.12.2020.g prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o usvajanju Godišnjeg obračuna Proračuna Općine Podravska Moslavina za razdoblje 01.01. – 31.12.2020.g.***

**Ad. 5. Donošenje Odluke o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 01.01. – 30.06.2021. godine**

*Predsjednik vijeća, Slavko Kupanovac* daje riječ *Slavici Bolješić, računovodstvenom* referentu koja je pojasnila da su svi upoznati s Odlukom o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 01.01. – 30.06.2021. godine koji su dobili u materijalima te će pobliže iščitati najvažnije dijelove

Polugodišnji obračun Proračun Općine Podravska Moslavina za razdoblje 01.01. -30.06.2021. godine se sastoji od:

- Prihoda poslovanja koji su ostvareni u ukupnom iznosu od 2.511.763,71 kn. Najveći iznos prihoda se odnosi na porezne prihode u iznosu do 233.370,68 kuna, pomoći od međunarodnih organizacija te institucija i tijela EU u iznosu od 954.889,49 kuna i kompenzacijskih mjera u iznosu od 738.068,08 kuna.

-Rashodi poslovanja su planirani u iznosu od 29.790.500,00 kuna te su ostvareni u iznosu od 1.894.308,54 kn. Najveći iznos rashoda koji je ostvaren se odnosi na plaće djelatnika JUO, načelnika, djelatnika u projektu Širenje mreže socijalnih usluga u zajednici, djelatnica na projektu Zaželi i naknade vijećnicima. Nisu ostvarena dva projekta koja su planirana a to su Aktivni i zdravi u općini u iznosu od 500.000,00 kuna i Glas naroda u iznosu od 1.853.000,00 kuna.

*Predsjednik vijeća, Slavko Kupanovac* otvara raspravu, budući da iste nije bilo, predsjednik poziva na glasovanje.

Nakon glasovanja *Predsjednik vijeća* konstatira da je općinsko vijeće Odluku o prihvaćanju izvješća Proračuna s polugodišnjim obračunom proračuna Općine Podravska Moslavina za razdoblje 01.01. – 30.06.2021. godine prihvatilo jednoglasno (prisutno 5 vijećnika ) te je općinsko vijeće donijelo: **Odluku o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 01.01. – 30.06.2021. godine.**

**Ad. 6. Razmatranje prijedloga i donošenje Odluke o kratkoročnom zaduženju po poslovnom računu Općine Podravska Moslavina**

*Predsjednik vijeća, Slavko Kupanovac* daje riječ **Dominiku Ceriću, načelniku** koji je pojasnio da je potrebno donijeti Odluku da bi se riješilo prekoračenje po poslovnom računu i da bi se općina mogla zadužiti u poslovne svrhe.

Predsjednik vijeća je pojasnio da je Odluka je vezana za Zakon o Proračunu i da se jedinica lokalne i područne (regionalna) samouprave može kratkoročno zadužiti zbog popunjavanja proračunskih prihoda

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o kratkoročnom zaduženju po poslovnom računu Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o kratkoročnom zaduženju po poslovnom računu Općine Podravska Moslavina***

**Ad. 7. Donošenje Odluke o dodjeli javnih priznanja Općine Podravska Moslavina za 2021. godinu**

*Predsjednik vijeća,Slavko Kupanovac* daje riječ *Marini Cigrovski, pročelnici* koja je pojasnila da je u Odluci o dodjeli javnih priznanja predložen pok. Hrvoje Pavin, dugogodišnji vijećnik koji je s 20 godina rada dao svoj doprinos za općinu i vijeće. Prijedlog je podnio gospodin Zvonko Klanac dugogodišnji vijećnik.

*Predsjednik vijeća, Slavko Kupanovac* očekuje da će svi vijećnici biti suglasni s prijedlogom i da će ga podržati.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o dodjeli javnih priznanja Općine Podravska Moslavina za 2021.godinu prihvatilo jednoglasno (usvojena sa 5 glasova) te je općinsko vijeće donijelo:***Odluku o dodjeli javnih priznanja Općine Podravska Moslavina za 2021. godinu***

**Ad. 8. Donošenje Odluke o imenovanju Povjerenstva za udruge**

*Predsjednik vijeća, Slavko Kupanovac* daje riječ *Marini Cigrovski, pročelnici* koja je pojasnila da je gospodin Slavko Kupanovac, predsjednik vijeća i predsjednik DVD-a te da ne može biti član Povjerenstva za udruge

Predsjednik vijeća pod navedenom točkom u Povjerenstvo za udruge predlaže:

1. Anu Jambrešić za predsjednicu,

2. Josipa Rogića za člana,

3. Mariju Horvat za člana,

4.Ivanu Šoša za člana i

5.Marina Cigrovski za član.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o imenovanju Povjerenstva za udruge prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o imenovanju Povjerenstava za udruge .***

**Ad. 9. Razno**

*Predsjednik vijeća* pod ovom točkom otvara raspravu na koju se javlja *Željko Zetaić, vijećnik* koji postavlja pitanje u svezi povećanja naknade za rad vijećnicima, te da naknada bude 400,00 kuna umjesto dosadašnjih 300,00 kuna.

*Predsjednik vijeća* je pitao može li se prijedlog pripremiti za narednu sjednicu vijeća.

*Marina Cigrovski, pročelnica* odgovara da JUO može pripremiti prijedlog ako načelnik kao predlagatelj bude suglasan s tim.

Predsjednik vijeća je postavio pitanje načelniku je li imao bilo kakav kontakt s izabranim vijećnicima HDZ-a iz Krčenika jer su materijale dobili na vrijeme sukladno Poslovniku i da mu se nitko nije ispričao.

Načelnik je pojasnio da kontakta s vijećnicima vezano za dnevni red vijeća nema i da mu je žao što nisu bili nazočni na točki dnevnog reda kada je ravnateljica tražila pomoć za rješavanje problema PŠ u Krčeniku.

Dnevni red je iscrpljen, predsjednik vijeća Slavko Kupanovac, zaključio je sjednicu u 15:51 h.

KLASA: 021-05/21-01/6

URBROJ: 2115/03-01-21-3

Podravska Moslavina, 3. rujna 2021. godine

ZAPISNIČAR: OVJEROVITELJI ZAPISNIKA: PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

Slavko Kupanovac, v.r.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Ana Jambrešić, v.r.

\_\_\_\_\_\_\_\_\_\_\_\_\_\_\_\_\_\_\_\_